**Η ενετική οικονομική διείσδυση και το Σχίσμα των Εκκλησιών**

**α. Εμπορικά προνόμια στους Βενετούς**

Ο Αλέξιος Α’ ζήτησε τη βοήθεια των Βενετών για να αντιμετωπίσει τους Νορμανδούς. Κατάφερε να τους νικήσει με τη βοήθεια του Βενετικού στόλου. Σε αντάλλαγμα προσέφερε στους Βενετούς με χρυσόβουλο  του 1082 (επίσημη έγγραφη συμφωνία με υπογραφή του αυτοκράτορα, σφραγισμένη με τη χρυσή του βούλα) τα παρακάτω προνόμια:

→ Χρήματα και αξιώματα για τους άρχοντες των Βενετών.

→ Οι Βενετοί έμποροι αποκτούν στην Κωνσταντινούπολη σκάλες(αποβάθρες) και καταστήματα δωρεάν.

→ Εμπορεύονται ελεύθερα σε όλα τα σημαντικά βυζαντινά λιμάνια χωρίς δασμούς.

**Αποτελέσματα** των παραχωρήσεων αυτών:

→ Οικονομική κυριαρχία των Βενετών στην Ανατολή.

→ Απώλεια θέσης του μεσάζοντα μεταξύ Αράβων και Δύσης και κυριαρχίας  των Βυζαντινών στο εμπόριο.

Αργότερα οι αυτοκράτορες προσπαθούν να περιορίσουν τη δύναμη της Βενετίας.

→ Παραχωρώντας προνόμια σε άλλες ιταλικές πόλεις (Γένοβα, Πίζα).

→ Δημεύοντας τις περιουσίες των Βενετών.

→ Υποκινώντας βιαιότητες του λαού της Κωνσταντινούπολης εναντίον τους.

**β. Το Σχίσμα των Εκκλησιών (1054)**

→ Αντιπαλότητα Ανατολής-Δύσης, μέσω των πατριαρχείων Κωνσταντινούπολης και Ρώμης για την κυριαρχία στο χριστιανικό κόσμο.

→ Οι σχέσεις των δυο εκκλησιών διακόπτονται. Τα Πατριαρχεία Αντιοχείας και Ιεροσολύμων στηρίζουν το πατριαρχείο Κωνσταντινουπόλεως.

→ Αν και οι διαφορές δεν ήταν αγεφύρωτες, η αλαζονεία των δυο διαπραγματευτών (Πατριάρχης Μιχαήλ Κηρουλάριος και απεσταλμένος του Πάπα, Ουμβέρτος) δεν επέτρεψε την αποφυγή του σχίσματος.

→ Η Εκκλησία χωρίζεταισε Ορθόδοξη (Κωνσταντινούπολη)  και Ρωμαιοκαθολική (Ρώμη).

→ Το σχίσμα είχε ανυπολόγιστες συνέπειες για τη Βυζαντινή Αυτοκρατορία.

Εργασίες: Τις ερωτήσεις 1 και 2 του σχολικού σας βιβλίου.